Dúirt Coimisinéir an Gharda Síochána Drew Harris nach bhfuil sé soiléir fós cén tionchar dlí a bheas ag imeacht na Breataine as an Aontas Eorpach ar cheantar na teorann.

Ag labhairt dó ag coiste Oireachtais ar maidin, dúirt sé go raibh sé ag iarraidh a fháil amach céard a tharlódh i gcás duine a dhéanfadh coir ar thaobh amháin den teorainn ach a mbeadh conaí air ar an taobh eile.

Dúirt Drew Harris go bhfuil breis foirne á cur go ceantar na teorann ag na Gardaí faoi láthair.